વિદ્વાનોની દક્ષતા અને આત્મવિશ્વાસનો પાયો તેમના લાંબા સમય સુધી ચાલતા સતત અને સઘન પ્રયત્નોમાં રહેલો હોય છે. અને એમાં પણ સૌથી મહત્વનું તો એ છે કે આ મોટાભાગનાં લોકો તેમના માર્ગમાં આવતા મોટામાં મોટા અવરોધોને ઓળંગતા હોય છે. અને તે મારા મત મુજબ તો સમજી શકાય તેવી બાબત જ છે કેમ કે જેટલું ઊંચું ધ્યેય, તેટલાં મોટા અવરોધો. એક રોકેટને લોન્ચ થતી વખતે એક ભીષણ ધક્કાની જરૂર પડતી હોય છે, પરંતુ એક વખત તે અવકાશમાં આવી જાય છે ત્યારે તે પોતાને જરૂરી ઉર્જા પોતાનાં બળતણમાંથી જ મેળવી લે છે, અને એટલું જ નહિ પરંતુ બીજા ગ્રહોના ગુરુત્વાકર્ષણ બળમાંથી પણ મેળવી લેતું હોય છે. અને આવું જ જે સિદ્ધ પુરુષો હોય છે એમના વિશેનું પણ હોય છે. જેનામાં સાતત્ય રહેલું હોય છે તે અંતે તો એક એવા ક્રુઝ મોડમાં આવી જાય છે કે જ્યાં તેમની આજુબાજુની દરેક વસ્તુ એક સુસંવાદીતતામાં ચાલતી રહેતી હોય છે અને તે તેમને એક ઉચ્ચ જાગ્રુત અવસ્થા પ્રાપ્ત કરવામાં મદદરૂપ બને છે. ઉચ્ચ જાગૃત અવસ્થા દ્વારા હું કોઈ રહસ્યમય અવસ્થાની વાત નથી કહી રહ્યો પરંતુ એ તો એક સહજ એવી અવસ્થાની વાત છે કે જેમાં તમને તમારી આંતરિક શકિતનું ભાન થઇ જાય છે, અને એક ઉચ્ચ સ્તરની અંત:સ્ફૂરણાથી ભરપુર એવી સમજણ તમારી અંદર વિકસીત થઇ જાય છે. આ એક એવી અવસ્થા છે કે જેમાં તમારી સર્જન શક્તિ, હિમાલયમાંથી વહેતી ગંગાની જેમ કોઈપણ પ્રકારના અવરોધ વગર વહેવા માંડે છે.